I 757, under Tang-dynastiet, ble et distrikt opprettet der igjen, da med skrivemåten 壁山 (pinyin: ), dvs. «murfjellet», og underordnet prefekturet Yu (渝州), dagens Chongqing. Etter at mongolske soldater begikk en rekke massakrer og i stor grad avfolket området ved begynnelsen av Yuan-dynastiets tid, ble Bishan integrert i nabofylket Ba (巴县) i 1285, men ble deretter et selvstendig fylke igjen i 1483 under Ming-dynastiet. I 1662, ved begynnelsen av Qing-dynastiets tid, mistet Bishan atter sin uavhengighet på grunn av den fortsatt svært lave befolkningen, og ble integrert i det sørvestlige Yongchuan-fylket (nå en kommune i Chongqing). I 1729 ble det opprettet et distrikt igjen i Bishan, nå i skrivemåten 璧山 (pinyin: ), som fortsatt er gyldig i dag. Da Chongqing ble erklært som en by direkte under regjeringen ved vedtak i den nasjonale folkekongress 14. mars 1997, ble Bishan først et distrikt som en del av området som i areal omtrent tilsvarer Østerrike. Den 2. mai 2014 ble Bishan oppgradert til et bydistrikt.